**14.12.2021**

**E-pasta nosaukums**

Par bērnu vecumā no 5 līdz 11 gadiem vakcināciju pret Covid-19

**E-pasta teksts**

Nacionālais veselības dienests (turpmāk - Dienests) informē, ka no 2021.gada 16.decembra var uzsākt bērnu vecumā no 5 līdz 11 gadiem vakcināciju pret Covid-19,  atbilstoši Imunizācijas valsts padomes (turpmāk - IVP) sniegtām rekomendācijām**,** kuras ir iekļautas Covid -19 vakcinācijas rokasgrāmatā:

<https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem>

* Personas bērnus vakcinācijai var pieteikt ārstniecības iestādē gan telefoniski, gan klātienē, gan zvanot uz tālruni 8989.
* Vakcīnu pasūtīšanai ir pieejam jauna veidlapa Slimību profilakses un kontroles centra mājas lapā:  
  <https://www.spkc.gov.lv/lv/vakcinu-pret-covid-19-pasutisana>
* Bērniem vecumā no 5 līdz 11 gadiem ērtākai lietošanai ir izveidota atsevišķa apskates veidlapa (skatīt e-pasta vēstulei pievienoto dokumentu).
* Bērniem vecumā no 5 līdz 11 gadiem vakcinācijai pret Covid-19  izmanto Comirnaty  10 mcg ar oranžo flakona vāciņu.
* Comirnaty 2. devu bērniem vecumā no 5 līdz 11 gadiem plāno  3 mēnešus pēc pirmās devas ievadīšanas (atbilstoši IVP rekomendācijai), bet, ja ir nepieciešams, to var ievadīt, ievērojot zāļu aprakstā norādīto intervālu (21 diena jeb 3 nedēļas).
* Būtiskākā informācija par Covid-19 reģistrētām Latvijā pieejamām Comirnaty vakcīnām:

|  |  |  |
| --- | --- | --- |
| **Flakonu lieto** | **Comirnaty EU/1/20/1528/004**  **Vecumā no 5 līdz 11 gadiem** | **Comirnaty EU/1/20/1528/001**  **Vecumā 12+** |
| Flakona vāciņa krāsa | Oranžā | Lillā |
| Aktīvās vielas daudzums | 10 mcg | 30 mcg |
| Devu skaits Flakonā | 10 | 6 |
| Flakona atšķaidīšanu veic  ar 0,9 % NaCl šķīdumu | 1,3 ml | 1,8 ml |
| Ievadāmā deva | 0,2 ml | 0,3 ml |
| Flakona uzglabāšanas ilgums pēc flakona caurduršanas ( 2-300C) | 12 h | 6 h |
| Neatvērta flakona uzglabāšanas laiks ( 2-80C) | 10 nedēļas | 1 mēnesis jeb 31 diena |

**Uzmanību !**

* Bērniem vecumā no 5 līdz 11 gadiem var izmantot tikai šai vecuma grupai  paredzēto Comirnaty 10 mcg vakcīnu ar oranžo vāciņu.
* Lūdzam precīzi ievadīt datus e-veselībā, norādot pareizo Comirnaty vakcīnu.
* Bērniem ar ķermeņa masu no 15 līdz 30 kg lieto  Epipen 150 mikrogramu pilnšļirci. Atbilstoši augšanas skalām bērnam 10 gadu vecumā ķermeņa svars sasniedz 30 kg.

Bērnu vakcinācijas pakalpojumu vecumā no 5 līdz 11 gadiem ir izveidota jauna manipulācija:

|  |  |  |
| --- | --- | --- |
| ***Jauns***  ***03118*** | **Vakcinācija pret Covid-19 bērniem līdz 11 gadu vecumam (ieskaitot)** | **12.60** |

Manipulāciju nelieto kopā ar citām manipulācijām, izņemot IAL manipulāciju, kuru var uzrāda vakcinācijas kabineti (neuzrāda slimnīcas un ģimenes ārstu prakses).

Citas būtiskas izmaiņas Covid-19 vakcinācijas rokasgrāmatā:

* Covid-19 var vakcinēt kopā ar citām vakcīnām un nav vairs noteikts intervāls starp dažādām vakcīnām.
* Covid-19 vakcinācijas kabinetos var veikt valsts apmaksātu vakcināciju pret sezonālo gripu personām vecākām par 65+, personām ar hroniskām slimībām ar ģimenes ārsta vai speciālista nosūtījumu.
* Ārstniecības iestādēm ir jākoordinē Covid-19 vakcīnu izlietojums starp filiālēm.

Dienests šobrīd  pakāpeniski izsūta īsziņas personām, kurām ir pienācis termiņš saņemt balstvakcināciju. Lūgums ārstniecības iestādēm sekot līdzi ViVaT atvērto kalendāru aizpildījumam un pēc nepieciešamības atvērt papildus pierakstu vietas, atbilstoši pieejamiem resursiem.

